Преглед на международния печат Британският преговарящ за Брекзит Дейвид Дейвис и неговият европейски колега Мишел Барние размениха остри думи заради позициите си по преговорите за излизането на Великобритания от Общността , пише вестник “ Гардиън “ . След края на поредния кръг от разговорите , Барние заяви , че ако различията продължат , преходният период не е сигурен . Коментарът му предизвика спадане на цената на паунда спрямо другите международни валути . От своя страна Дейвис отказа да вземе участие в пресконференция с френския политик и по - късно отбеляза , че съществуват “ фундаментални различия “ в подхода на ЕС , допълва “ Гардиън “ . Новата Стратегия на Европейския съюз за Западните Балкани предвижда ясен и скъп план за присъединяването на страните от региона , коментира германския ежедневник “ Франкфуртер алгемайне цайтунг “ . Изданието обяснява , че ако страните кандидати за членство положат необходимите усилия , някои от тях биха могли да бъдат допуснати до ЕС през 2025 година , като най - вероятно първите ще бъдат Сърбия и Черна гора . В Анкара , Истанбул и Измир са извършени нови масови арести на активисти на легалната и парламентарно представена кюрдска Демократическа партия на народите , пише вестник “ Джумхуриет “ . Операциите по претърсване , обиск и задържане са по указания на прокуратурата , а причината са публични изяви срещу турската военна операция „ Маслинова клонка ” в района на сирийски град Африн . Изданието обяснява , че освен кюрдски активисти , сред задържаните са зам . - генералният председател на Социалистическа партия на потиснатите , говорителите на Зелената лява партия и други .